OpenLLM-France/wikimedia huggingface dataset:
# Economia de Surinam

L'economia de Surinam és basada en l'extracció d'alúmina, or i petroli, responsables per 85% de les exportacions i el 25% dels ingressos governamentals. Això deixa l'economia del país extremament vulnerable a la variació de preus internacionals.
L'any 2000, Ronald Venetiaan va assumir una vegada més el govern i va trobar una inflació de més de 100% a l'any, i un dèficit fiscal creixent. Ell ràpidament va implantar un programa d'austeritat, va elevar les taxes d'interès, va buscar reduir la despesa pública i va controlar la inflació.
En 2005, Surinam, al costat d'altres països de la regió, va subscriure un acord energètic amb Veneçuela denominat Petrocaribe, a través del qual les condicions per adquirir petroli i derivats són més convenients. En 2007 i 2008 el creixement va arribar a 6% a l'any, a causa de la inversió estrangera en la producció de petroli i or. No obstant això, l'economia va sofrir retracció el 2009 quan els preus internacionals dels minerals van caure.
Surinam va rebre ajuda per a projectes en la mineria d'or i bauxita dels Països Baixos, Bèlgica, i del Fons Europeu per lo Desenvolupament.

## Referències

* 1 2 3 CIA. «The World Factbook». Arxivat de l'original el 2019-01-07. [Consulta: 27 desembre 2015].
# Capsella

Capsella és un gènere de plantes amb flor dins la família de les brassicàcies. Comprèn 4 o 5 espècies, la majoria originàries de la regió mediterrània i de les terres veÏnes. Únicament el sarronet de pastor Capsella bursa-pastoris és autòctona a la vegetació dels Països Catalans

## Particularitats

Capsella és un gènere emparentat estretament amb els gèneres Arabidopsis, Neslia i Halimolobos.
Alguns autors recents atribueixen només tres espècies al gènere Capsella: Capsella bursa-pastoris, Capsella rubella i Capsella grandiflora.

## Taxonomia

* Capsella abscissa
* Capsella andreana
* Capsella australis
* Capsella austriaca
* Capsella bursa-pastoris - sarronets de pastor, bosses de pastor
* Capsella divaricata
* Capsella draboides
* Capsella gracilis
* Capsella humistrata
* Capsella hybrida
* Capsella hyrcana
* Capsella integrifolia
* Capsella lycia
* Capsella mexicana (syn. Bursa mexicana)
* Capsella pillosula
* Capsella pubens
* Capsella puberula
* Capsella rubella
* Capsella schaffneri (syn. Asta schaffneri)
* Capsella stellata
* Capsella tasmanica
* Capsella thomsoni
* Capsella thracica
* Capsella viguieri
* Capsella villosula

## Referències

* ↑ «19. Capsella Medikus». Flora of China.
* ↑ Bolòs i Vigo Flora dels Països Catalans
* 1 2 Slotte, T. (2006), "Intrageneric phylogeny of Capsella (Brassicaceae) and the origin of the tetraploid C. Bursa-pastoris based on chloroplast and nuclear DNA sequences", American Journal of Botany 93: 1714, doi:10.3732/ajb.93.11.1714, <http://www.amjbot.org/cgi/content/full/93/11/1714> Arxivat 2011-01-09 a Wayback Machine. «Còpia arxivada». Arxivat de l'original el 2011-01-09. [Consulta: 14 maig 2010].

## Enllaços externs

* GRIN Arxivat 2009-05-06 a Wayback Machine.
# Dictini d'Astorga

Dictini d'Astorga o Dictí (Galícia?, ca. 350 - Astorga, ca. 430) fou un bisbe d'Astorga. És venerat com a sant per l'Església catòlica.

## Biografia

Era fill de Sinfosi, bisbe d'Ourense i defensor de l'heretgia priscil·lianista, molt estesa llavors al nord-oest hispànic. Com el seu pare, Dictini era també un destacat priscil·lianista, defensant-la en nombroses obres (la més coneguda, Tractatus de libra), perdudes o destruïdes pel mateix autor quan es convertí a l'ortodòxia catòlica. Amb Sinfosi i els bisbes de Braga i Celenes, van proclamar Priscil·lià, que havia mort executat a Trèveris, sant. Sinfosi el nomenà bisbe d'Astorga (Lleó). El 396 van ésser convocats al Concili de Toledo que va tenir lloc el 400, on van abjurar del priscil·lianisme i Dictini renuncià al bisbat d'Astorga.
El poble d'Astorga, però, no volia que Dictini deixés d'ésser-ne bisbe, per la seva pietat i bon govern, i el concili acceptà que hi continués. Des de llavors, va mantenir la disciplina eclesiàstica i va defensar el credo de Nicea a les seves obres. La seva conversió i doctrina van ésser lloades per Agustí d'Hipona (a Contra mendaces) i el papa Innocenci I. Va morir cap al 430 i va ésser succeït per Comasi.
Hauria fundat un monestir vora la catedral d'Astorga, que potser va ser palau bisbal fins a la invasió musulmana i que, amb diferents construccions, perdurà fins al començament del segle xix.

## Veneració

Aviat va ésser venerat com a sant; el culte està documentat ja al segle X i possiblement es donava molt abans. No es coneix el lloc on va ésser soterrat; la tradició deia que al monestir que havia fundat, però mai no s'hi van trobar les relíquies. És possible que fossin traslladades al monestir de San Martín de Turieno a Liébana a mitjan segle viii, juntament amb les de Toribi d'Astorga, però tampoc no n'hi ha constància. La seva festivitat litúrgica és el 2 de juny.

## Bibliografia

* García-Castellón, Manuel «San Dictino de Astorga (ca. 350? - 430?)» (en castellà). Argutorio, 2n semestre 2003, p. 25-27 [Consulta: 24 setembre 2019].
* Joaquín Lorenzo Villanueva. Año christiano de España. Madrid: Imprenta Real, 1792. Vol. 6, p. 44-51, "S. Dictinio, obispo de Astorga".
# Sant Salvador de Terrades

Sant Salvador de Terrades és una ermita situada al veïnat de muntanya de Cànoves, al terme municipal de Cànoves i Samalús (Vallès Oriental), inclosa en l'Inventari del Patrimoni Arquitectònic de Catalunya.
S'hi celebra un aplec el primer diumenge d'agost.

## Descripció

Edifici d'una sola nau amb creuer i absis pentagonal. La coberta és composta: el tros de la nau i el creuer és a doble vessant, una en sentit longitudinal i l'altre transversal, i l'absis té cinc vessants que concorren en un sol punt. La façana està emmarcada per una mena de pilastres que acaben en arquets cecs. En el centre hi ha un gran arc apuntat i en el seu interior la porta allindana i tres finestres d'arc apuntat. A banda i banda hi ha dues finestres d'arc rodó. El capcer és un gran arc parabòlic rematat per una creu de pedra. A la dreta, damunt el creuer, hi ha el campanar de paret amb tres obertures d'arc de mig punt. En el creuer i en el centre de l'absis s'obren grans finestres d'arc apuntat.

## Història

L'ermita forma part d'un veïnat de masies cap al vessant meridional del turó del Pi Novell. Es té constància de l'existència d'una ermita en aquest lloc des de l'any 1226, possiblement fundada pels senyors del castell de Cànoves. L'edifici actual es va aixecar de nou l'any 1930 sota la direcció de l'arquitecte Josep Maria Pericas i Morros. És d'estil neogòtic amb alguns elements del romànic.
L'ermita fou construïda per capritx de Rafael Morató i Senesteva, adinerat industrial barceloní amb interessos tèxtils i naviliers. Fou soci de Foment del Treball Nacional i presidí en tres etapes el Reial Club Marítim de Barcelona (1909-15, 1917-19 i 1933-36), del que finalment en fou nomenat President Honorari. Va ser regidor de l’Ajuntament de Barcelona (1930) i va rebre la Placa d'or del Mèrit Naval. Fou assassinat el 1937 en el context de la Guerra Civil Espanyola.
L'ermita formava part de la seva finca Can Quintana. Acabada la Guerra Civil, la finca passà a mans de la família Volart, qui va fer donació de la capella al Bisbat. Durant el transcurs de l’any 2015, el Bisbat retornà l'ermita a la família Volart.

## Referències

* 1 2 3 «Ermita de Sant Salvador de Terrades». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 setembre 2013].
# Clatonia

Clatonia és una població dels Estats Units a l'estat de Nebraska. Segons el cens del 2000 tenia 275 habitants.

## Demografia

Segons el cens del 2000, Clatonia tenia 275 habitants, 120 habitatges, i 78 famílies. La densitat de població era de 393,3 habitants per km².
Dels 120 habitatges en un 24,2% hi vivien nens de menys de 18 anys, en un 56,7% hi vivien parelles casades, en un 7,5% dones solteres, i en un 35% no eren unitats familiars. En el 32,5% dels habitatges hi vivien persones soles el 19,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,9.
Per edats la població es repartia de la següent manera: un 24,4% tenia menys de 18 anys, un 5,5% entre 18 i 24, un 26,9% entre 25 i 44, un 22,9% de 45 a 60 i un 20,4% 65 anys o més.
L'edat mediana era de 42 anys. Per cada 100 dones de 18 o més anys hi havia 85,7 homes.
La renda mediana per habitatge era de 33.281 $ i la renda mediana per família de 38.929 $. Els homes tenien una renda mediana de 23.750 $ mentre que les dones 21.875 $. La renda per capita de la població era de 16.386 $. Aproximadament el 4,8% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clatonia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Clatonia». American Fact Finder. Oficina del Cens dels Estats Units, 12-01-2010.
# Lütjenholm

Lütjenholm (frisó septentrional Läitjholem, danès Lilholm) és una ciutat del districte de Nordfriesland, dins l'Amt Mittleres Nordfriesland, a l'estat alemany de Slesvig-Holstein. Es troba a uns 7 km al nord-est de Bredstedt i és una zona boscosa. El 31 de desembre del 2023 tenia 338 habitants.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 16 març 2025].
# Manel Cirac i Gascón

Manel Cirac i Gascón (Granollers, 21 de març de 1988) és un jugador i entrenador d'handbol.
Format al Club Balonmano de Granollers. Va debutar amb 22 anys a la lliga ASOBAL contra el FC Barcelona, i va jugar un partit de recopa europea. La temporada 2011-2012 va estar al Club Balonmano La Roca. El desembre de 2012 va ser fitxat pel Club Balonmano Villa de Aranda. Després va jugar a Luxemburg, la temporada 2014-2015 es va proclamar campió amb el HB Käerjeng; a la següent no va jugar i es va decidir cedir-lo al Déifferdingen. El 2017 va formar part de la selecció espanyola d'handbol i va guanyar la copa europea d'handbol platja. Posteriorment ha desenvolupat carrera com a entrenador, i ho ha estat del danès TG Nürtingen.

## Referències

* 1 2 Fibla, Albert «“A la sorra he trobat la felicitat”». L'esportiu de Catalunya, 29-06-2017.
* ↑ Alonso, Íñigo «Manel Cirac, nuevo fichaje del BM Villa de Aranda». Diario de Burgos, 14-07-2012.
* ↑ «Red Boys verstäerken sech mam Manel Cirac Gascon». RTL Lëtzebuerg, 04-01-2015.
* ↑ Kjeldtoft, Jan «Nord Harrislee har skruet på alle knapper i 14 dage». Flensborg Avis, 21-10-2023.
# Ostenfeld (Husum)

Ostenfeld (frisó septentrional Aastenfäil, danès Østerfjolde, jutlandès meridional Østenfjolj) és una ciutat del districte de Nordfriesland, dins l'Amt Nordsee-Treene, a l'estat alemany de Slesvig-Holstein. Es troba a 12 kilòmetres de Husum, i limita amb Wittbek al nord, amb Oldersbek a l'oest i amb Winnert al sud. El 31 de desembre del 2023 tenia 1.569 habitants.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 16 març 2025].
# Joves Otomans

Joves Otomans (turc:Yeni Osmanlilar, Nous Otomans) va ser una organització de joves intel·lectuals i de classe mitjana-liberal que es va desenvolupar a l'interior de l'Imperi Otomà a mitjan segle xix i que s'oposaven al sultanat i la seva forma de govern.
S'inspiraven en el pensament de Namik Kemal, un escriptor, poeta i funcionari de gran poder de la Sublim Porta i, sobretot, de l'exiliat Príncep Mustafa Fazil Pasha que els va cridar a organitzar i finançar. Mitjans aristocràtics i militars afins al soldanat també van prestar el seu suport al moviment.
La seva fundació oficial es convé que va ser el 1871 sota el lideratge de Midhat Baxà. Defensaven principis polítics occidentals, com ara drets i llibertats públiques, divisió de poders i una Constitució moderna. Els unia una fèrria oposició al Sultà Abdulaziz I. el 1876 s'havien enfortit a l'interior de l'Imperi amb tal força que havien assolit gran influència en alguns sectors de l'exèrcit, de manera que van forçar a Abdul Hamid II a acceptar un nou text constitucional de tall liberal a finals d'aquest mateix any. No obstant això, els Joves Otomans no pretenien canviar la fortalesa de l'Imperi, ni el paper que aquest exercia en les seves zones d'influència ni en els pobles sotmesos a aquest, singularment els eslaus.
Aconseguits parcialment els seus objectius, el moviment va caure en desgràcia-com el mateix Midhat Baxà-després de la derrota de l'Imperi a la Guerra Russo-Turca i el dur Tractat de Sant Stefano on es reconeixia la independència de bona part dels països eslaus, i l'encara més extrem Congrés de Berlín que va modificar el tractat anterior en perjudici dels otomans.
Els Joves Otomans van ser posteriorment el germen del més conegut moviment dels Joves Turcs , primer sota la forma d'un 'Comitè d'Unió i Progrés' ( Ýttihat veu Terakki Cemiyeti ) al qual es va recolzar en bona part la formació de la Turquia moderna.

## Bibliografia

* Sergio Vallejo Fernández-Cela, Christian Garay Vera i Cristià Medina Valverde: La caiguda de l'Imperi Otomà i la fundació de la República Turca . Madrid, 2001. ISBN 84-699-6683-9
# Concord (Nebraska)

Concord és una població dels Estats Units a l'estat de Nebraska. Segons el cens del 2000 tenia 160 habitants.

## Demografia

Segons el cens del 2000, Concord tenia 160 habitants, 65 habitatges, i 43 famílies. La densitat de població era de 475,2 habitants per km².
Dels 65 habitatges en un 36,9% hi vivien nens de menys de 18 anys, en un 58,5% hi vivien parelles casades, en un 7,7% dones solteres, i en un 33,8% no eren unitats familiars. En el 32,3% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,16.
Per edats la població es repartia de la següent manera: un 29,4% tenia menys de 18 anys, un 8,8% entre 18 i 24, un 26,9% entre 25 i 44, un 18,8% de 45 a 60 i un 16,3% 65 anys o més.
L'edat mediana era de 34 anys. Per cada 100 dones de 18 o més anys hi havia 79,4 homes.
La renda mediana per habitatge era de 36.875 $ i la renda mediana per família de 39.286 $. Els homes tenien una renda mediana de 26.250 $ mentre que les dones 15.893 $. La renda per capita de la població era de 13.783 $. Aproximadament el 4,5% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Concord». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Concord». American Fact Finder. Oficina del Cens dels Estats Units, 12-01-2010.
# Denton (Nebraska)

Denton és una població dels Estats Units a l'estat de Nebraska. Segons el cens del 2000 tenia 189 habitants.

## Demografia

Segons el cens del 2000, Denton tenia 189 habitants, 77 habitatges, i 49 famílies. La densitat de població era de 521,2 habitants per km².
Dels 77 habitatges en un 31,2% hi vivien nens de menys de 18 anys, en un 51,9% hi vivien parelles casades, en un 9,1% dones solteres, i en un 35,1% no eren unitats familiars. En el 26% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3.
Per edats la població es repartia de la següent manera: un 24,3% tenia menys de 18 anys, un 6,9% entre 18 i 24, un 32,8% entre 25 i 44, un 25,9% de 45 a 60 i un 10,1% 65 anys o més.
L'edat mediana era de 36 anys. Per cada 100 dones de 18 o més anys hi havia 98,6 homes.
La renda mediana per habitatge era de 50.750 $ i la renda mediana per família de 55.417 $. Els homes tenien una renda mediana de 32.500 $ mentre que les dones 23.250 $. La renda per capita de la població era de 21.620 $. Aproximadament el 4,7% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Denton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Denton». American Fact Finder. Oficina del Cens dels Estats Units, 12-01-2010.
# Partit Reformista d'Alternativa Democràtica

El Partit Reformista d'Alternativa Democràtica (en luxemburguès: Alternativ Demokratesch Reformpartei) és un partit polític nacionalista i conservador de Luxemburg. Fou creat el 1987 i va adoptar el nom d'Alternativa Democràtica el 2006.
Actualment compta amb el 10% de suport popular.

## Resultats electorals
### Cambra dels Diputats

| Any | Vots | % | Escons | +/– | Govern |
| 1989 | 225,262 | 7.9 (#4) | 4 / 60 | Nou | Oposició |
| 1994 | 244,045 | 9.0 (#5) | 5 / 60 | 1 | Oposició |
| 1999 | 303,734 | 11.3 (#4) | 7 / 60 | 2 | Oposició |
| 2004 | 278,792 | 10.0 (#5) | 5 / 60 | 2 | Oposició |
| 2009 | 303,734 | 11.3 (#5) | 4 / 60 | 1 | Oposició |
| 2013 | 217,683 | 6.6 (#5) | 3 / 60 | 1 | Oposició |
| 2018 | 292,388 | 8.3 (#5) | 4 / 60 | 1 | Oposició |
| 2023 | 348,990 | 9.3 (#4) | 5 / 60 | 1 | Oposició |

### Parlament Europeu

| Any | Vots | % | Escons | +/– |
| 1994 | 70,470 | 6.9 (#5) | 0 / 6 | |
| 1999 | 91,118 | 9.0 (#5) | 0 / 6 | = |
| 2004 | 87,666 | 8.0 (#5) | 0 / 6 | = |
| 2009 | 83,168 | 7.4 (#5) | 0 / 6 | = |
| 2014 | 88,298 | 7.5 (#5) | 0 / 6 | = |
| 2019 | 125,988 | 10.0 (#5) | 0 / 6 | = |
| 2024 | 162,849 | 11.76 (#5) | 1 / 6 | 1 |
# Fordyce (Nebraska)

Fordyce és una població dels Estats Units a l'estat de Nebraska. Segons el cens del 2000 tenia 182 habitants.

## Demografia

Segons el cens del 2000, Fordyce tenia 182 habitants, 65 habitatges, i 46 famílies. La densitat de població era de 439,2 habitants per km².
Dels 65 habitatges en un 44,6% hi vivien nens de menys de 18 anys, en un 64,6% hi vivien parelles casades, en un 4,6% dones solteres, i en un 27,7% no eren unitats familiars. En el 26,2% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,47.
Per edats la població es repartia de la següent manera: un 36,3% tenia menys de 18 anys, un 2,7% entre 18 i 24, un 24,7% entre 25 i 44, un 17% de 45 a 60 i un 19,2% 65 anys o més.
L'edat mediana era de 38 anys. Per cada 100 dones de 18 o més anys hi havia 100 homes.
La renda mediana per habitatge era de 34.688 $ i la renda mediana per família de 37.031 $. Els homes tenien una renda mediana de 27.083 $ mentre que les dones 16.786 $. La renda per capita de la població era de 14.608 $. Aproximadament el 2,4% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fordyce». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Fordyce». American Fact Finder. Oficina del Cens dels Estats Units, 12-01-2010.
# Hendley

Hendley és una població dels Estats Units a l'estat de Nebraska. Segons el cens del 2000 tenia 38 habitants.

## Demografia

Segons el cens del 2000, Hendley tenia 38 habitants, 16 habitatges, i 9 famílies. La densitat de població era de 69,9 habitants per km².
Dels 16 habitatges en un 25% hi vivien nens de menys de 18 anys, en un 50% hi vivien parelles casades, en un 6,3% dones solteres, i en un 43,8% no eren unitats familiars. En el 37,5% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,22.
Per edats la població es repartia de la següent manera: un 23,7% tenia menys de 18 anys, un 10,5% entre 18 i 24, un 26,3% entre 25 i 44, un 26,3% de 45 a 60 i un 13,2% 65 anys o més.
L'edat mediana era de 41 anys. Per cada 100 dones de 18 o més anys hi havia 107,1 homes.
La renda mediana per habitatge era de 30.000 $ i la renda mediana per família de 48.750 $. Els homes tenien una renda mediana de 50.625 $ mentre que les dones 13.750 $. La renda per capita de la població era de 13.550 $. Aproximadament el 33,3% de les famílies i el 26,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hendley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Hendley». American Fact Finder. Oficina del Cens dels Estats Units, 12-01-2010.
# Manuel Elkin Patarroyo

Manuel Elkin Patarroyo (Girardot, 3 de novembre de 1946 - Bogotà, 9 de gener de 2025) fou un patòleg colombià, nacionalitzat espanyol, conegut mundialment pel desenvolupament d'una vacuna sintètica contra la malària.

## Biografia

Nascut el 3 de novembre de 1946 a la ciutat colombiana de Tolima estudià medicina a la Universitat Nacional de Colòmbia, ampliant estudis a la Universitat Yale i a l'Institut Rockefeller de Nova York
Desenvolupà un vacuna sintètica contra la malària, una malaltia transmesa pel mosquit Anopheles gambiae que afecta a milions de persones del tercer món, i que anomenà SPf66. El 1999 l'OMS, a la qual Patarroyo cedí els drets de la patent, va provar la vacuna a Gàmbia, Tanzània i Tailàndia, amb resultats parcialment efectius.
El 1994 fou guardonat amb el Premi Príncep d'Astúries d'Investigació Científica i Tècnica per la importància de la seva aportació científica en la programació, desenvolupament i experimentació d'una vacuna sintètica contra la malària.
Tot i que 1996 aconseguí la nacionalitat espanyola, en l'actualitat segueix treballant al Instituto de Inmunología de Colombia, situat a la ciutat de Bogotà. Actualment se centra en el millorament de la vacuna contra la malària i addicionalment contra la tuberculosi, la lepra i el càncer d'úter.

## Referències

* 1 2 3 «S'ha mort el científic Manuel Elkin Patarroyo, creador del vaccí contra la malaria». [Consulta: 9 gener 2025].
* ↑ Osorio, Camila. «Muere Manuel Elkin Patarroyo, científico colombiano conocido por su investigación en vacunas» (en castellà), 09-01-2025. [Consulta: 9 gener 2025].

## Enllaços externs

* (castellà) Fundació Príncep d'Astúries, Príncep d'Astúries d'Investigació Científica i Tècnica 1994 Arxivat 2010-05-05 a Wayback Machine.
# Tröbitz

Tröbitz és un municipi alemany que pertany a l'estat de Brandenburg. Forma part de l'Amt Elsterland.
Població de Tröbitz :
| Any | Població | Any | Població | Any | Població | Any | Població | Any | Població |
| 1875 | 274 | 1946 | 1278 | 1989 | 1194 | 1995 | 1050 | 2001 | 876 |
| 1890 | 318 | 1950 | 1301 | 1990 | 1189 | 1996 | 1026 | 2002 | 860 |
| 1910 | 988 | 1964 | 1120 | 1991 | 1149 | 1997 | 1025 | 2003 | 845 |
| 1925 | 985 | 1971 | 1137 | 1992 | 1122 | 1998 | 974 | 2004 | 837 |
| 1933 | 918 | 1981 | 1190 | 1993 | 1107 | 1999 | 955 | 2005 | 802 |
| 1939 | 882 | 1985 | 1197 | 1994 | 1053 | 2000 | 910 | 2007 | 786 |